Wara xhur sħaħ ta’ tħejjijiet Malta tnediet illum il-kanzunetta “Diamonds” li se tkun qed tirrappreżenta lill-pajjiżna fil-Junior Eurovision Song Contest 2014 f’Novembru li ġej. Il-preżentazzjoni tal-kanzunetta ta’ Malta għaqqdet is-16-il kanzunetta li se jkunu qegħdin jipparteċipaw f’dan il-kuntest li se jkun qed isir għall-ewwel darba f’pajjiżna. “Diamond” tnediet uffiċjalment f’12.00 p.m. fil-Kulleġġ ta’ San Benedittu f’Ħal Kirkop fejn aktar minn 300 student li jattendu f’dan il-kulleġġ ingħaqdu ma’ Federica Falzon għat-tnedija tal-kanzunetta. It-tnedija xxandret dirett fuq tvm.com.mt.